Diari Oficial de la Generalitat Valenciana


Sumari del DOGV 811, del 26-04-1988 (1988/810984)

RESOLUCIÓ de 19 de febrer de 1988, del Conseller d'Obres Públiques, Urbanisme i Transports, per la qual s'aprova definitivament el Projecte de la 5a Modificació del Pla General d'Ordenació Urbana del Municipi de Gandia.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   811

Data del DOGV
:   26-04-1988

Secció del DOGV
:   ALTRES DISPOSICIONS

Número del document
:   1988/810984


Data del document
:   19-02-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 19 de febrer de 1988, del Conseller d'Obres Públiques, Urbanisme i Transports, per la qual s'aprova definitivament el Projecte de la 5a Modificació del Pla General d'Ordenació Urbana del Municipi de Gandia.  
Vist el projecte de «5ª Modificació del Pla General d'Ordenació Urbana de Gandia» i Vist que en data 11 de novembre de 1987 l'Ajuntament de Gandia va sol·licitar l'aprovació definitiva de la «5ª Modificació del Pla General d'Ordenació Urbana de Gandia» en compliment del que disposen l'article 40.1.b) de la Llei de Règim del Sòl i 131 i següents del Reglament de Planejament.  
Vist que la susdita Modificació del Pla General es va aprovar inicialment i provisionalment pel Ple de la Corporació en data 3 de març de 1987, amb dictamen previ de la Comissió Municipal Informativa d'Urbanisme, Habitatge i Obres.  
Vist que l?esmentat acord d'aprovació inicial i provisional, en cas que durant el període d'informació pública no s'hagen formulat al·legacions, va ser publicat en el Butlletí Oficial de la Província de València de 31 de març de 1987 i en el diari Levante del dia 11 de març de 1987.  
Vist que durant el període d'informació pública, no es presentà cap al·legació al referit projecte de modificació del Pla General.  
Vist que en compliment de l'article 131.1 del Reglament de Planejament, l'Ajuntament va sol·licitar informe de la Diputació Provincial de València el dia 22 de setembre de 1987, havent transcorregut el termini d'un mes sense que l'esmentat informe s'haja emés, per la qual cosa en virtut del que disposa el precepte invocat, l'Ajuntament va entendre evacuat l?informe en sentit favorable.  
Vist que en compliment d'aquest mateix article la Comissió Territorial d'Urbanisme va emetre informe favorable en la sessió de 27 d'octubre de 1987, en el qual es considera correcta la tramitació i documentació presentada.  
En l?esmentat informe es consideren suficientment justificades les modificacions que conté el projecte, per, la qual cosa està acreditada la conveniència i l?oportunitat, i es respecta el que exigeix l'article 49 de la Llei del Sòl.  
Vist que el Projecte conté tres modificacions que es concreten en :  
A) L'increment de l?edificabilitat de l?illa núm. 53 del sòl urbà de l'àrea de la platja, destinada a ús hoteler i la compensació de l?esmentat increment amb la creació d'una zona verda i una altra destinada a dotacions comunitàries sobre l?illa núm. 97 (Addició a l'article 133.7 de les Normes Urbanístiques i a la disposició final dotzena d'aquestes).  
B) L'adequació de l'altura i el número de plantes màximes de les edificacions acollides al règim especial de l?ús hoteler de la platja a les condicions d'edificabilitat previstes per a l?ús esmentat, la qual cosa es tradueix en la permissibilitat de IX plantes i 33 m d'altures edificables.  
C) La inclusió en la zona de «dotacions comunitàries» d'un solar emplaçat en la zona residencial intensiva de la platja, destinant-lo a usos religiosos.  
Vist que segons la modificació A proposada, la superfície prevista augmenta en 784 m2, adequant convenientment l'altura i el número de plantes d'acord amb el que es proposa en la modificació B, havent-se compensat l?esmentat increment de volum augmentant la zona verda en 321 m2 i la superfície del Sòl per a »dotacions comunitàries» d'ús públic en altres 321 m2, superfícies superiors a les que correspondrien proporcionalment respecte de les dades del Pla General vigent, per la qual cosa es garanteix el compliment del que disposen els articles 49.2 de la Llei del Sòl i 161.2 del Reglament de Planejament.  
Vist que prèviament a l'iniciació dels tràmits corresponents a aquesta 5ª Modificació del Pla General d'Ordenació Urbana de Gandia l'Ajuntament va arribar a un acord amb el Sr. Angel Fernández Bordás, propietari del solar i de l?edificació Hotel Gandia Playa situat en l?illa núm. 53, l?edificabilitat de la qual es proposa d'augmentar, i amb els cònjuges Sr. Gonzalo Miret Bañuls i Sra. Regina Tous Mulió, tots dos propietaris del solar Ea-6 emplaçat en l?illa núm. 97, parcel·la que té assignada un determinat aprofitament urbanístic, suficient per a ser destinada com a bé de domini públic, amb possibilitats d'edificar-ne damunt d'una part alguna construcció vinculada a un servei públic, i amb tot açò es dona el compliment escaient al que disposa l'article 49 de la Llei del Sòl.  
L'acord esmentat es concretava en la proposta següent que els compareixents, assumits els compromissos solidàriament, oferiren a l'Ajuntament, i que garantia un repartiment equitatiu de beneficis i càrregues que la Llei del Sòl estableix, concretant-se en aquests punts:  
Primer.- Els cònjuges Sr. Gonzalo Miret Bañuls i Sra. Regina Tous Mulió, cedeixen gratuïtament, en ple dret i lliure de càrregues, a favor de l'Ajuntament de Gandia, la parcel·la Ea-6 situada en l?illa núm. 97. Aquesta cessió es produeix en compliment de l?obligació del deure legal de cessió de béns de domini públic establert en els articles 83 i ss., de la Llei del Sòl. L'acceptació per part de l'Ajuntament de la cessió determinarà el seu perfeccionament.  
Segon.- L'Ajuntament de Gandia assumeix el compromís d'iniciar i de seguir els tràmits per a la modificació puntual del Pla General vigent, en el sentit d'assignar al solar que ocupa actualment l?Hotel Gandia Playa, una edificabilitat de 2,97 m2/m2 i, com a compensació a l?esmentat increment d'edificabilitat, a qualificar com a espai lliure, amb possibilitats edificatòries en la forma indicada a la parcel·la Ea-6 situada en l?illa núm. 97.  
Tercer.- El Sr. Angel Fernández Bordás, propietari de l?Hotel Gandia, assumeix el compromís i l?obligació de sufragar íntegrament els costos d'urbanització que, en virtut de la reparcel·lació aprovada, li correspon de costejar al propietari de la parcel·la que se cedeix, situada al Polígon VI A de la platja; el valor de les obres esmentades serà desemborsat quan siga degudament requerit per l'Ajuntament, després de la vigència del corresponent projecte d'urbanització del polígon.  
Quart.- L'eficàcia de la present proposta es condiciona a la vigència de la modificació del Pla General proposada a l'apartat Segon. En el supòsit que aqueixa vigència no arribàs a produir-se, quedaria sense efecte aquesta oferta.  
Atés que les modificacions que es pretenen no suposen un canvi dels criteris d'ordenació continguts en el planejament vigent, ni tenen incidència en l?estructura general i orgànica del territori, afectant simplement a qüestiones únicament formals de caràcter puntual i secundari que no alteren els objectius bàsics establerts.  
Atés que respecte de la modificació A, que fa referència a una reparcel·lació discontínua i voluntària, i per l'acord previ convingut entre el propietari de l?Hotel Gandia Playa, en l?illa núm. 56, els propietaris de la parcel·la Ea-6 de l?illa núm. 97 i l'Ajuntament, queda suficientment garantit el repartiment de càrregues i beneficis que la Llei del Sòl estableix.  
Atés que s'ha donat compliment al que preveuen els articles 40.1.b, 41.1 i 2 de la Llei del Règim del Sòl i Ordenació Urbana i articles 538.213.235.921.607.506. i 130 del Reglament de Planejament, quant a la tramitació de la Modificació del Pla General en ordre a les aprovacions inicial i provisional, informacions públiques i estudi d'al·legacions.  
Vists els preceptes legals susdits, la Llei de Procediment Administratiu i d'altres disposicions legals de general aplicació, en virtut de les facultats que em confereixen l'article 35.1c) de la Llei de Règim del Sòl i Ordenació Urbana, l'article 31.9 de l?Estatut d?autonomia de la Comunitat Valenciana i l'article tercer del Decret del Consell de 16 de març de 1987, pel qual es regulen els òrgans urbanístics de la Generalitat Valenciana, he resolt,  
Aprovar definitivament el Projecte de la 5a Modificació del Pla General d'Ordenació Urbana del Municipi de Gandia consistent en:  
1) Addició a l'article 133.7 de les Normes Urbanístiques i a la disposició dotzena d'aquestes.  
S'incrementa l'edificabilitat de l'illa núm. 53 del sòl urbà de la platja, amb l'augment d'aquesta de 2 m2/m2 a 2'97 m2/m2 i es compensan l'increment de volum que s'hi produeix amb la qualificació d'una zona verda i d'altra de dotacions comunitàries d'ús públic de 321 m2 cada una, en la parcel·la Ea-6 de l'illa núm. 97, amb determinació de la forma de gestió d'acord amb el que ha estat exposat en el darrer Vist, que garanteix l'equitatiu repartiment de càrreges i beneficis.  
2) Addició a la disposició final 12a. Us hoteler exclusiu.  
Es modifica l'altura i el número de plantes màximes de les edificacions acollides al règim de l?ús hoteler de la platja i queden establertes en IX plantes de 33 m d'altura edificable.  
3) Inclusió en la zona de «dotacions comunitàries» de solar destinat a ús religiós en l?illa núm. 31 de la platja: article 172.4 Normes Urbanístiques.  
La dotació comunitària ubicada en l?illa núm. 31 de la platja es destinarà a ús religiós exclusivament, i es permetrà únicament el residencial com a habitatge annex a aquest servei.  
Contra la present Resolució que és definitiva en via administrativa, hom pot interposar Recurs contenciós administratiu davant la Sala Contenciosa Administrativa de l?Ecxma. Audiència Territorial de València en el termini de dos mesos comptadors des de l?endemà de la publicació d'aquesta Resolució.  
València, 19 de febrer de 1988.   
El Conseller d'Obres Públiques, Urbanisme i Transports: Rafael Blasco i Castany.